মালপুর রাজ্য

মালপুর রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা এবং গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। বর্তমানে এটি গুজরাত রাজ্যের উত্তর-পূর্ব দিকে অবস্থিত। রাজ্যটির রাজধানী ছিল মালপুর শহরে যা রাজ্য গঠনের পর গুজরাতের আরাবল্লী জেলায় অবস্থিত।

 ইতিহাস 
১৪৬৬ খ্রিস্টাব্দে মালপুর রাজ্য প্রতিষ্ঠিত হলেও এই রাজ্যটি প্রতিষ্ঠাকালীন ইতিহাস যথেষ্ট অস্পষ্ট এবং স্বল্প তথ্যযুক্ত৷ ইদার রাজ্যের রাও কিরাতসিংজীর পুত্র রাওয়াল বিরাজমল এই রাজ্যে অস্থায়ী উত্তরাধিকার পান৷ তার পরে উত্তরাধিকারী হিসাবে ১৮৮২ খ্রিস্টাব্দের ১২ ই এপ্রিল তারিখে পূর্বতন রাজার পুত্র রাওয়াল দীপসিংজী শিউসিংহী রাজ সিংহাসনে বসেন৷ 

১৯৪৩ খ্রিস্টাব্দের ডিসেম্বর মাসে বরোদা রাজ্যতে সংযুক্ত হওয়ার জন্য সংযুক্তকরণের বিষয় হিসাবে এটি ঘোষিত দেশীয় রাজ্য হয়ে ওঠে৷ বৃহত্তর এজেন্সি গঠনের লক্ষ্যে পূর্ববর্তী ও পরবর্তী বহু দেশীয় রাজ্যের মতো এটিও বরোদা এজেন্সিতে স্থানান্তরিত হয়৷McLeod, John; Sovereignty, power, control: politics in the States of Western India, 1916–1947; Leiden u.a. 1999; ; p. 160 রাজ্যটির শেষ শাসক রাওয়াল শ্রী গম্ভীরসিংজী হিম্মতসিংজী ১৯২৩ খ্রিস্টাব্দের ২৩শে জুন সিংহাসনে বসেন৷Princely States of India তিনি আজমিরের স্কট কলেজ, মায়ো কলেজে বিদ্যালাভ করেন৷ ১ মে ১৯৪৯ খ্রিস্টাব্দে বরোদা একীভূতকরণের দলিল স্বাক্ষরিত করে ভারতীয় অধিরাজ্যে যোগদান করলে এই রাজ্যটিও ভারতের বোম্বে রাজ্যের অংশীভূত হয়৷

শাসকবর্গ
মালপুর দেশীয় রাজ্যের শাসকগণ রাওয়াল উপাধিতে ভূষিত হতেন৷

???? – ১৭৮০                ....
১৭৮০–১৭৯৬                ইন্দ্রসিংজী 
১৭৯৬                     জামালসিংজী
১৭৯৬–১৮১৬                তখতসিংজী জামালসিংজী
১৮১৬ –১৮২২                প্রথম শিউসিংজী
১৮২২–১৮৪৩                .... - অধীক্ষক
১৮৪৩–১৮..                প্রথম দীপসিংজী
১৮৭৫–১৮৮২                দ্বিতীয় শিউসিংজী খুমনসিংজী
১২ এপ্রিল ১৮৮২ – ১৯১৪       দ্বিতীয় দীপসিংজী
১৯১৪–১৯২৩                যশবন্তসিংজী দীপসিংজী
২৩ জুন ১৯২৩ – ১৯৪৭         গম্ভীরসিংজী হিম্মতসিংজী 
২৩ জুন ১৯২৩ – ১৯৩৫       .... - অধীক্ষক

তথ্যসূত্র

বিষয়শ্রেণী:গুজরাতের ইতিহাস
বিষয়শ্রেণী:গুজরাতের দেশীয় রাজ্য
বিষয়শ্রেণী:আরাবল্লী জেলা
বিষয়শ্রেণী:রাজপুত
বিষয়শ্রেণী:১৯৪৩-এ ভারতে বিলুপ্ত